钦定古今图书集成/明伦汇编/人事典/第068卷 > 法言 > 《学行篇》
## 钦定古今图书集成/明伦汇编/人事典/第068卷 > 法言 > 《学行篇》

或谓：“子之治产，不如丹圭之富。”曰：“吾闻先生相与言，
则以仁与义；市井相与言，则以财与利。如其富，如其
义。”或曰：“先生生无以养，死无以葬，如之何？”曰：“以其所
以养，养之至也；以其所以葬，葬之至也。”或曰：“猗顿之
富以为孝，不亦至乎？颜其馁矣。”曰：“彼以其麤，颜以其
精；彼以其回，颜以其贞。颜其劣乎？颜其劣乎？”或曰：“使
我《纡朱》怀金，其乐不可量也。”曰：“纡朱怀金之乐，不如
颜氏子之乐。颜氏子之乐也内，纡朱怀金之乐也外。”
或曰：“请问屡空之内。”曰：“颜不孔虽得天下，不足以为
乐，然亦有苦乎？”曰：“颜苦孔之卓也。”或人瞿然曰：“兹苦
也，祗其所以为乐也欤！”